П Р О Т О К О Л

от заседание на Комисията за провеждане на търгове,
конкурси, приватизация и реализация на малки благоустройствени
проекти, по чл. 58, ал. 1 от Наредбата за реда за придобиване,
управление и разпореждане с общински имоти и вещи /НРПУРОИВ/,
приета от Общински съвет – Бургас

Днес, 20.04.2017 г., от 10:00 часа, в състав:
Председател: Костантин Луков – Председател на Общински съвет
Зам. председател: Ангел Божидаров - общински  съветник
Членове:   1.Димитринка Буланова – Митрева – общински съветник
		    2. Карамфилка Апостолова – общински съветник
		    3. Николай Иванов – общински съветник
		    4. Бойчо Георгиев – общински съветник
 		    5. Антонио Душепеев – общински съветник
             	    6. Живко Димитров – Директор на Дирекция „Управление на общинската собственост“ при Община Бургас, се събра на заседание за  провеждане на открития със Заповед № 721/24.03.2017 г. на Кмета на Община Бургас, търг с тайно наддаване, за избор на оператор на язовирна стена за възлагане стопанисването, поддръжката и експлоатацията на язовир – публична общинска собственост, находящ се в землище с. Миролюбово, община Бургас, местност „Жълъда“, изграден в:
	- ПИ № 014011 с площ 24.672 дка., при граници: имоти №№ 015043, 014010, 014012; 
	- ПИ № 014012 с площ 1.905 дка, при граници: имоти №№024034, 014011 и 
	- ПИ № 014013 с площ 2.119 дка., при граници: имоти №№ 016002, 015041, 015042, 024034, по КВС на землище с. Миролюбово, ведно с прилежащите облекчителни, водовземни съоръжения и др., чрез провеждане на публичен търг с тайно наддаване  за отдаване под наем за срок от 10 години.
[bookmark: _GoBack]От заседанието на комисията отсъстваха: Виолета Илиева, Георги Митев, Евгений Мосинов, Петко Стамболиев – общински съветници, Тина Писарова – Директор на ОП „Общински имоти“, Златина Георгиева – Директор на Дирекция ПНО при Община Бургас и Димитър Алексиев – Началник отдел „Устройствено планиране“ при Община Бургас.
След като установи, че е налице изискуемия по чл. 58, ал. 2 НРПУРОИВ, състав и кворум, председателят на комисията докладва, че са му предадени 2 (две) заявления, постъпили в определения срок, в запечатани, непрозрачни пликове, с ненарушена цялост:
1. Заявление с вх. № 70-00-2759 в Община Бургас от „МГА ИНВЕСТ“ ЕООД на 18.04.2017 г., в 13:43 часа.
2. Заявление с вх. № 70-00-2771 в Община Бургас от „ЧИФЛИКА ВС“ ЕООД на 18.04.2017 г., в 14:54 часа.
На заседанието на комисията присъства Георги Ангелов Ангелов в  качеството му на управител на „МГА ИНВЕСТ“ ЕООД с ЕИК 201419658 и Васил Стоянов Атанасов, в качеството му на управител на от „ЧИФЛИКА ВС“ ЕООД с ЕИК 204231729.
Председателят на комисията обяви търга за открит и изчете на глас Заповед №721/24.03.2017г. на Кмета на Община Бургас, след което комисията, в присъствието на кандидатите, извърши проверка на подадените документи и установи, че: 
- Подадените от „МГА ИНВЕСТ“ ЕООД документи съответстват на изискванията на тръжната документация. 
- Подадените от „ЧИФЛИКА ВС“ ЕООД документи не съответстват на изискванията на тръжната документация. Към документацията липсват: наддавателно предложение, удостоверение  за липса на задължения по чл. 87, ал. 6 от ДОПК, издадено от НАП - Бургас,  удостоверение  за липса на задължения, издадено от Дирекция МПДТР при Община Бургас, удостоверение  за актуално правно състояние, доказателства, че фирмата разполага със служител- хидроспециалист или има сключен договоро с такъв, за осъществяване на дейностите по стопанисване, поддържане и експлоатация на язовирни стени и съоръженията към тях.
Предвид изложеното и на основание чл. 70, ал. 1 от НРПУРОИВ комисията, 

РЕШИ:
1. Допуска „МГА ИНВЕСТ“ ЕООД с ЕИК 201419658 до участие в търга, обявен със Заповед № 721/24.03.2017 г. на Кмета на Община Бургас. 
2. Не допуска „ЧИФЛИКА ВС“ ЕООД с ЕИК 204231729 до участие в търга, обявен със Заповед № 721/24.03.2017 г. на Кмета на Община Бургас. 
Решението на комисията се обяви незабавно, гласно на кандидатите, след което недопуснатия участник напусна залата.
Комисията пристъпи към отваряне на наддавателното предложение на допуснатият кандидат.				
Председателят на комисията гласно обяви наддавателното предложение на „МГА ИНВЕСТ“ ЕООД и предложението му, началната тръжна наемна цена в размер на 140 (сто и четиридесет) лева, без ДДС, да бъде увеличена с 2 (две) стъпки, равняващи се на 28 (двадесет и осем) лева, без ДДС, равняваща се общо на  168 (сто шестдесет и осем) лева, без ДДС, достигнатата месечна наемна цена. 
Предложението на допуснатия кандидат в търга отговаря на обявените условия в заповедта. 
Председателят на комисията обяви „МГА ИНВЕСТ“ ЕООД с ЕИК 201419658, представлявано от Георги Ангелов Ангелов, в качеството му на управител, за спечелил търга с предложената от него месечна наемна цена от 168 (сто шестдесет и осем) лева, без ДДС.
Председателят на комисията закри търга. 
Заседанието приключи в 10:30 часа.



Председател: ……………………….		Зам.-председател:……………………
                               /К. Луков/						/А.Божидаров/	  

Членове:

1………………..                           2. ………….……..                            3. ……….………..       
  /Д. Буланова/	                      /К. Апостолова /	                         /Н. Иванов/   	    


4………………..                           5. ………………..	                    6. …………………          
  /Б. Георгиев/                                  /А. Душепеев/                                        /Ж. Димитров



Протоколист : …………………
                             /Д. Траева/
